ছাত্রদলের প্রতিষ্ঠাবার্ষিকীর সমাবেশে দুই গ্রুপে মারামারি, সাংবাদিক লাঞ্ছিত
জাতীয়তাবাদী ছাত্রদলের ৪৪তম প্রতিষ্ঠাবার্ষিকী উপলক্ষ্যে আয়োজিত সমাবেশে দুই গ্রুপের মধ্যে মারামারির ঘটনা ঘটেছে। বসা ও স্লোগানকে কেন্দ্র করে এ ঘটনা ঘটে। এতে উভয়পক্ষের কয়েকজন আহত হন। 







রোববার বিকালে নয়াপল্টনে বিএনপির কেন্দ্রীয় কার্যালয়ের সামনে সমাবেশের শেষ পর্যায়ে এ ঘটনা ঘটে।




এর আগে সমাবেশ কাভার করতে আসা এক সাংবাদিককে লাঞ্ছিত করেন ছাত্রদলের নেতাকর্মীরা। একটি বেসরকারি টিভির ওই সাংবাদিক নির্ধারিত জায়গায় ট্রাইপড রাখেন। এ সময় ছাত্রদলের এক কর্মী সেটাকে ধাক্কা মেরে ফেলে দেন। এর কারণ জানতে চাইলে ওই সাংবাদিকের ওপর চড়াও হন তারা। তাকে লাঞ্ছিত করা হয়। 
পরিস্থিতি নিয়ন্ত্রণে মঞ্চ থেকে নেমে আসেন বিএনপির কেন্দ্রীয় নেতা আসাদুজ্জামান রিপন ও ছাত্রদলের সভাপতি রওনকুল ইসলাম শ্রাবণ। এ সময় মারামারির সঙ্গে জড়িতদের বহিষ্কারের ঘোষণা দেন সংগঠনের সভাপতি।

জাতীয়তাবাদী ছাত্রদলের ৪৪তম প্রতিষ্ঠাবার্ষিকী উপলক্ষ্যে আয়োজিত সমাবেশে দুই গ্রুপের মধ্যে মারামারির ঘটনা ঘটেছে। বসা ও স্লোগানকে কেন্দ্র করে এ ঘটনা ঘটে। এতে উভয়পক্ষের কয়েকজন আহত হন।